粵講粵㜺鬼

《粵講粵㜺鬼》係香港電視廣播有限公司嘅文化節目，總共有四輯。

第一輯由2016年11月26號開始到12月24號香港時間逢禮拜六夜晚19:30-20:00喺翡翠台播；第二輯喺2017年2月4號開始到2月25號逢禮拜六晚19:30－20:00喺翡翠台播；第三輯喺2017年7月22號開始到2018年1月20號逢禮拜六晚20:00－20:30喺翡翠台播；第四輯喺2019年3月2號開始到5月11號、6月15號開始到6月29號逢禮拜六晚20:00－20:30喺翡翠台播。節目亦喺MyTV限時提供網上節目重溫。

呢個節目第一輯開始由麥美恩、吳幸美同黃耀英做主持，第二輯加埋黃建東做客席主持，到第三輯佢變做正式主持，另有三位客席主持張惠雅、何浩文同吳沚默輪流出鏡。第四輯嘅主持只係得麥美恩順利過渡，另加三位新主持許文軒、戴祖儀同鄧智堅。

呢個節目主要介紹香港嘅粵語歇後語後面嘅典故，同埋了解本土文化習俗。出鏡學者包括香港大學中文學院講師廖舜禧同香港掌故專家鄭寶鴻，第四輯開始重有嶺南大學中文系授課導師蕭欣浩博士。

每集內容

第一輯

第二輯

第三輯

第四輯

節目調動
2017年11月11號：由於直播《綜藝精彩50年我愛EYT》，所以停播一集。
2017年12月9號：由於播電影《五個小孩的校長》，所以停播一集。
2017年12月16號：由於直播《星光熠熠耀保良》，所以停播一集。

趣聞
電視台有人用「火水哥」個名喺2019年4月30號喺LIHKG討論區發咗篇「彭慧中上屋企服侍你24小時，每日生活點過？」嘅文，引嚟唔少網民回覆，而呢篇文喺呢個節目6月22號第13集播出時出鏡，網民先至發現篇文係同呢個節目有關。

粵講粵㜺鬼 - 主頁 - tvb.com
粵講粵㜺鬼 (Sr.2) - 主頁 - tvb.com
 粵講粵㜺鬼 (Sr.3) - 主頁 - tvb.com
 粵講粵㜺鬼 (Sr.4) - 主頁 - tvb.com

電視節目變遷

2016年無綫電視節目
2017年無綫電視節目
2018年無綫電視節目
2019年無綫電視節目